ISIGIDIMI SAMAXOSA, DECEMBER 1, 1875.

7

E-Mgwali, November 9, 1875.

Zinkosi.—Okunene wanyanisa u-Ntsikana woku qala kwa Xosa ngokubona into engekenzeki ose- ngowokugqibela nakwabamhlope, ukuti, xa senimi nge Nciba iyakupambana nenteta, anisayi kuvana. Kunganina ukuba singayiqondi lenteto ka Hon- C. Brownlee, iteta ngotywala. Abantu bati w kubonisa ngayo, basuke batete inqu yokufa, isifalafala. Ngemfundo ngubanina ongaba akakayiboni into yayo? Lento kusapuma ukubola emlonyeni ngayo.

Lamasiko ngubanina ongawaqondiyo ukuko- hlakala kwawo? Makolwa qinisani ukutandaza isikali sofefe lopezulu siyahexa yimitandazo yenu. Kuyo yonke lenteto ka Hon. C. Brownlee. Isikonkwane sayo kum ngalamazwi ati, “Ngokuke ndiyapinda ndiyayishieilela kwakona loncwadi.” Ayatembisa lamazwi kolilayo, singawafeza lamatuba. Kuba kudala salivumayo ilizwi, kodwa londawo yokulivuma ayanele ivuny wa nalinxila yona Indawo epunguzayo elubala kukwenza. *Masenze ngoku.* Ukuvuma kwanele kona kanye. Masikulindele ukuvuma kwabaya basemnyameni kanye Kwabako inteto enzulu kunene enomvuyo ekuvulweni kwetyalike yase Peelton. ka Rev. B. Ross eyati, “ Ngobufundisi ndakuyibona lendlu ndiyavuva, ngokuzalelwa kwelilizwe ndiyavuya, ngobukristu ndiyavuya,” Umprofeti okunene wakumisa oku kukoyo. Uzivalile na u-Tixo indlebezake? siyapelaisizwe ngapa yi rwiya. Yinto engumanga- liso le yokuti abantu ababonayo beyitya inyama ngemilomo yabo inkorno inetokazi ibe zi 5s. 6d. Nam ngokwam ndatenga kwezonkomo ngo No- ngqawusi bafa sababona ngawetu amehlo, sabatwala ngemihlana yetu. Kanti noko basekulonkolo. Masikuyeke ukuvuma sekumi kona masisebenze ngoku. Itsho inkosi yetu, Ngokuke ndiyapinda ndiyashicilela loncwadi.

Nkohla Falati.

Du Toits Pan, November 18, 1875.

Zihlobo zam kuko ilizwi emtandazwni we Nkosi endifuna ukuteta ngalo. Lamazwi omtandazo we Nkosi matandatu inani lawo, ke eli ndifuna ukuteta ngalo leli liti “ *Ubukumkani bako mabufike.”* N diyanqwena kakulu ukunga bonke aba ngama Kristu banga nazo ezi ncwadi zityilayo. Ngamana satsho sonke emitandazweni yetu, njengoko yatshoyo inkosi. Ewe mabulaule ubukumkani bayo kulo lonke. Ukuba baninzi kwabo bangamaziyo u-Tixo bangakananina? abangamkonzi njenge Nkosi yabo, bamsebenzele bangakanani? Masitandazele ukuba ubukumkani bufike baguquke nabazali betu, nabazalwana betu, nodade betu, kwa nabahlobo betu. Sibatandazele ukuba ikomkulu lika Tixo lifunyanwe ezintliziyweni zabo, sisazi nje ukuba ekumkeni kwabo kulo mhlaba zonke iziyolo zabo zoba lusizi. Sitandazele iremente nelizwe lakowetu nabapati betu, kunye nezinye ityalike zika Kristu ezi kwamanye amazwe, nabadala betu. Sitandazele nawo ama Sirayeli angakolwayo ku Yesu namawaka emfama zaba heyideni. Singabahbali abo bashumayeli nabafundisi abahambisa ilizwi le Nkosi ukuba babe nawo u-Moya ka Tixo. Sotinina ukubonakalisa ukuba imitandazo yetu yelungileyo? Sobonakalisa ngezenzo. Kufuneka ukuba sirole imali yetu siba xase abo bashumayela ilizwi lake nabafundisa abantu bake ; sirole imali sake ityalike ; sibe ke silangazelela imini ezayo ayakuti ngayo u-Tixo abeke ubukumkani bake pakati kwetu, zize intshaba zika Yesu zoyiswe kupele, ndigqiba ngeliti makuti nokupila kwetu kubonakalise, ukuba singabo aba langazelela ukuba ubukumkani buka Tixo bufike ukuze nati siti ngofefe sifumane intlalo kubo ubukumkani bake.

J. POOTE.

Lovedale, October 11, 1874.

Mhleli we *Sigidimi.*

Kawundifakele lamazwana ; ndine ndaba ezim- nandi, ukuqekezwa kwe Banki yintlanganiso eyayise Osborne e-Tshungwane. Kengoko kumnandi ukuva ukuhamba kwelizwi le Nkosi. Ndiyakuvumela ngalondawo uti ngayo makesiyibaneke. Ukulobola oku kuyimbandezelo enkulu kunene kuba umntu olotyolweyo akapatwa ngohlobo olufanelekileyo, ukupatwa kwake ngati kulilelwa inkomo ezicitiweyo ngenxa yake, abe kanjalo eyakunikwa igama, liyekwe eliya lake analo kade, ngati yinkabi le ezeke itengwe efandesini ibinga ziwa igama layo, atike umntu oyitengileyo ayinike elake igama, abe kanjalo eyakuxelelwa izinto afanele ukuzihlonipa intoke ezo ezingenzi msebenzi. Nditi ke ngoko ukulobola akufanelekile. Kwanaye umfazi lowo olotyolweyo uhlala esiti ukuteta kwake xasukuba exabene nendoda yake mna undibonanje ukuba andikohlwe kukuba inkomo zako zafayo ku bawo ngesendi ngaseko apa kuwe. Yinto esemhlotsheni kanye leyo ekubonakala ukuba asiyonanto ikangelweyo leyo yomtshato, into isezinkomeni kupela uso ntombi makangambandezeli umyeni, kuba ngunyana wake makamtembe kuba umzele, woti mhlana wahlelwa lityala ayekuzibika kunyana wake, kuba uyakuya nakwabanye onyana bake abazalwana nguye ngesiqu Kwanomyeni makamgcine usomfazi wake nguyise kuba umyeni uzelwe ngelizwi lika Tixo. Kanjalo umyeni makayekuzibika kuyise ukuba kuko into emhleleyo xa angenanto yokuzinceda.

Ezizinto mazipume kuti singatembeli ekwendeni kwe ntombi ukuze sizuze inkomo masisebenze ngamandla emlungwini ukuze sibe nenkomo, kanjalo inkomo zekazi azityebisi mntu. Kade ndiyibona lonto.

James Boy Nguza.

Edendale, Natal, September 23, 1875.

Mhleli we *Sigidimi Samaxosa* ndiyafuna ndifuna izihlobo zam sekukade zemkayo, zemka ngonyaka 1871 zeza kwelozwe lase koloni indlela yabo yacanda ngakwele diamond. Abo bantu ngamadoda omatatu amagama abo ngawola omnye ngu Masululu Mangudulela, omnye ngu Sweleka Dlamini, owesitatu ngu Jafinta Duba. Abo bantu ngabase Swazini Inkosi yabo ngu Sobuza. Bayakufuna unyana ka Sobuza ekwati ekufeni kuka Sobuza, wabanga nomnye umninawe wake u-Muswazi bebanga ubukosi buka yise wagxotwa lowo ufunwayo. Abanye bati wafa abanye bati uko ukwelozwe. Nali igama lake nezibo- ngo zake lo ufunwayo ngalamadoda ngu Fokonti elesibini lobuqawo bake akuba esele yindoda ngu Jojo ka Sobuza ngu Sihlangu sinamehlo okubeka nasemnyameni ngu Godi labade bakwa yandeni, Ugqabi lamti pepela pezulu mangwazi ndili sange wangwene. Nali izwi endigqibela ngalo ukuba uko ohlanganayo nalamadoda matatu mabawatyele abuye imizi yawo seyiciteka abantwana bawo sebezinkedama nabafazi sebenjengaba hlolokazi mabasisize basimise isibindi sazi ukuba basekona mabasibalele nge *Sigidimi.*

John Gama.

Yellow Woods, October 12,1875.

Nkosi, mhleli we *Sigidimi Samaxosa,* ndicela ukuba uke undipe indawo epepeni lako, ndike ndenze amazwi ambalwa, ngendawo, ezindihlabileyo entetweni ka Mr. E. J. Warner, *ngamasiko obuhedeni.*

Mabandla akowetu antsundu, eremente ze Nkosi, ezilapa kulomhlaba wase Africa, kuko izinto, eziti ngamanye amaxesha zibeko kwesi *Sigidimi,* ebekufuneka sizinyamekele kakulu, eziti kodwa zinkulu zizezoncedo lwetu zidlule zingasisizanga luto ngenxa yentswelo nyameko nentswelo nkatalelo yetu. Masibeke xa kunjalo sizizala ku-

tyelwa, kanti, “ isala-kutyelwa sabona ngokupalala kwegazi” watsho owakudala. Xa nditshoyo nditeta ngalamazwi anexabiso, elikulu kangakanana kuti ukuba besiwapulapula, silinga ngantliziyo nye imizamo, ebekiselele, ekupelisweni *kwamasiko obuhedeni* kwindawo, esikuzo, singaqondinjeke ngawo *lamasiko obuhedeni* alulo ucango olwenziwe ngentsimbi, ezomeleleyo kakulu, Ngamanye amazwi nguwo lomlambo omnyama, onzulu, obanzi, omanzi anamandla angavumiyo ukuba abantsundu bawuwele. Ngawo *lamasiko obuhedeni* ayimbangi yokuba ati amakolwa amhlope lubuyela emva uhlanga oluntsundu namaxa lukuliselwe emfundweni, kuba kaloku bati abantwana bebuya, esikolweni bafike balotyolelwe abafazi benkomo, bafike babuliswe ngemihlinzeko yemiqomboti namanye amasiko obuhedeni. Ngawo lamasiko asisi bambezelo sohlanga. Kungenjalo kodwa, asisigxeko nehlazo kuti, elizwini le Nkosi aludaniso nempelisa mandla kwizicaka ze Nkosi, ezenza imizamo yokulunceda nokuba lupile uhlanga oluntsundu. Lamasiko asisenzakalo setu ngendlela ezininzi. Angenise umoya ombi wehlazo pakati kwetu elibete kanye lawuswelisa amandla umonde wabafundisi abasebenzayo pakati kwetu nabalingayo imizamo yokusifundisela abafundisi bolwetu uhlanga. Kuko ke umoya onjepakati kwetu ; tina asifuni bafundisana babantu abamnyama, tina sifuna ukupatwa ngabamhlope. Lomoya ke uvela pina? Bekufanelenje ukuba kube mnandi kuti ukupatwa lolwetu uhlanga lona luya kusiqondisa isimo setu, Lomoya ke njengokuba mna ndike ndive kwinxenye enawo upuma *kulamasiko obuhedeni.* “Tina, abafundisi babantu abamnyama bazakusicukuzela bazakungenisa amasikwana esingawaqondiyo abebengateti luto ngawo abamhlope.” Bateta wapike omasikwana? awokulobola, ukwaluka nomiqomboti kwanamanye. Kuba kaloku lento kunjalo abantsundu abafundisi bayazi ukuba lamasiko obuhedeni asisenzakalo kuti kungoko bona bengonwabi ngawo. Siti ke tina lucuku. Ngawo lamasiko obuhedene ayimbangi yesisono sobusela situkwa ngaso ngabazintshaba zelizwi, bati nina fumana niteta kuba ningamasela kuba nilobolela ngasese nibe nisiti aniloboli.” Ezizinto zilihlazo. Mabandla akowetu antsundu endawo ngendawo, ngamana senza imizamo yokuba siwakwelelise. Silinge ukwenza intlanganiso ezinjengezo zikankanywe ngumzalwana ukuba zezo kuqekezwa kwe Banki zakowetu, ezindala. Koti ukuba senjenjalo lopumelela uhlanga, lococeka ilizwi le Nkosi yetu. Intshaba sozoyisa ngokulula.

Langa ixesha lingafika ayakuti *lamasiko obuhe- deni* ayekwe ngokutalo siti bakolwayo zize zibonele nentshaba zelilizwi, zitabate umzekelo.

J. M.

ISIKOLO SOKUHLALA INTOMBI
ZABANTSUNDU.

LE Institution iya kuvulwa ngomhla 1 ka October ukuba kwamkelwe intombi zabantsundu. Abafuna ukutumela intombi zabo mababalele ku Mrs. Davis e-Shawbury.

Kufuneka ukuba intombi eya kona irolelwe £3 ngomnyaka, zirolwe kwasentloko.

Shawbury, September 5, 1875.

ISAZISO SIKA DR. LAING.

UGQIRA lase Dikeni (u-Dr. Laing) liyazisa ukuba lishenxele kwezo zindlu zisentilini malungana nendlu ka Mr. Pollock. Amayeza onke afunekayo ahlale eko ; izifo zonke ziyanyangwa; namazinyo ayakutshwa.